Държавен вестник, бр. 10, 2026 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  10
1.
Изисквания към кандидатите
1.1. Изисквания към кандидатите за входящо минимално образователно и/или входящо
квалификационно равнище за придобиване на степени на професионална квалификация съгласно 
Закона за професионалното образование и обучение. 
За придобиване на втора и трета степен на професионална квалификация по професията 
„Планински водач“ от Списъка на професиите за професионално образование и обучение, 
утвърден от министъра на образованието и науката със Заповед № РД09-2230 от 09.08.2024 г., 
изискванията за входящото минимално образователно равнище към кандидатите са:  
1.1.1. За придобиване на втора степен на професионална квалификация:  
● за лица, навършили 16 години – завършен първи гимназиален етап.
1.1.2. За придобиване на трета степен на професионална квалификация:
● за ученици – завършено основно образование;
● за лица, навършили 16 години – придобито право за явяване на държавни зрелостни
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2.
Описание на професията
2.1. Втора  степен на професионална квалификация по професията
Професията „Планински водач“ с втора степен на професионална квалификация обхваща
дейности, свързани с планиране      и водене по      туристически маршрути в природна и планинска 
среда извън заснежени терени. Професионалната дейност се извършва, под ръководство на 
правоспособен планински водач, регистриран в Национален туристически регистър , основно по 
предварително планирани, маркирани  пешеходни туристически маршрути      и природни 
забележителности, разположени в крайградски, селски райони, национални и природни паркове, 
както и други защитени територии. 
Лицето, придобило втора степен на професионална квалификация по професията 
„Планински водач“, изпълнява задачите си след навършване на пълнолетие, под ръководство на 
правоспособен планински водач, регистриран в Национален туристически съюз, с III СПК и с 
минимум 2 години доказан професионален опит, при ограничена автономност, и прилага умения 
за извършване на дейности в познат контекст, като следва установени процедури и указания. 
Планинският водач осигурява безопасно движение на туристическите групи, като следи 
за спазване на маршрутите, поддържа постоянен контрол върху групата, предприема действия за 
минимизиране на рисковете и осигурява необходимите мерки за безопасност. Предоставя базова 
интерпретация и информация за природната среда     , биоразнообразието, геологията и културно-
историческите обекти по маршрута, без да извършва дейности, които са в обхвата на 
професионалните туристически гидове. Предоставя информация за посещаваните места и 
особеностите на околната среда. Консултира и подпомага туристите при избор и използване на 
екипировка за различни начини на придвижване. 
Предварителната подготовка на маршрута включва проверка на метеорологичната 
прогноза, оценка на теренните условия, съответствието на маршрута с физическите възможности 
на участниците и осигуряване на необходимата екипировка. Планинският водач отговаря за 
изправността на оборудването, предоставя указания на туристите относно необходимите личната 
екипировка и технически средства за прехода. Планинският водач е длъжен да извършва 
предварителна подготовка за запознаване с маршрута. Той проверява годността и изправността 
на екипировката и води клиентите по набелязания маршрут, като се грижи за тяхната сигурност